**Uvod v obravnavo književnosti**

Dijak prebere poglavje v učbeniku, v pomoč mu je tudi priporočena spletna stran, na kateri odgovori na vsa vprašanja in reši naloge, nakar vloži v svoj listovnik sestavek, v katerem odgovori na naslednje zahteve:

* pojasni pojem književnost in ga poveže še z ostalimi sopomenkami;
* loči med pojmoma besedna in nebesedna umetnost;
* v umetnostnih besedilnih zna prepoznati njihove značilnosti (posebna oblikovanost – estetskost, večpomenskost besed, besednih zvez, povedi in besedil; izmišljenost; univerzalnost; umetniškost);
* poimenuje, kaj so lirska, epska in kaj dramska besedila;
* poda temeljne značilnosti lirskih, epskih in dramskih besedil;
* loči književne vrste od književnih zvrsti;
* našteje razlike med elitno in množično/trivialno književnostjo;
* loči med notranjo in zunanjo zgradbo besedil;
* poimenuje temeljne značilnosti notranje zgradbe (vsebina: snov, tema, motiv, zgodba, književni prostor, književni čas, književne osebe, pripovedovalec; oblika: npr: glasovne, besedne, skladenjske figure);
* poimenuje temeljne značilnosti zunanje zgradbe;
* našteje discipline literarne vede;

V osnovni šoli ste se že srečevali z osnovnimi literarnimi pojmi ob obravnavi literarnih besedil. S katerimi?

Izberite si poljubna besedila glede na oznako lirsko, epsko in dramsko. Pojasnite svojo izbiro!

Zakaj je dobro, da dijaki poznate osnovne pojme o literarni teoriji? Razložite!

Pri odgovorih na vprašanja ste verjetno uporabili še druge vire. Katere?

Predvideni čas izdelave: 14 dni

Predvideni operativni čas izdelave: 6 ur

Standardi znanja

Rdeče: minimalne zahteve, ki so pogoj za oceno 2.

Modro (+ rdeče): temeljne zahteve, ki so pogoj za oceno 3 ali 4.

Zeleno (+ modro + rdeče): višje zahteve, ki so pogoj za oceno 4 ali 5.

Vir:

https://eucbeniki.sio.si/slo1/index.html

Pri učenju in pripravi gradiva lahko izberete tudi druge vire (npr. Branja 1).